
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.43/οικ. 3903 (1) 


Παράταση προθεσμιών που προβλέπσνται από την παρ. 4 του άρθρ. 44 
του Ν. 1759/88. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Την διάταξη της παρ. 4 του άρθρου 44 του Ν. 1759/88. 

2. Την ανάγκη παραμονής των γιατρών που απασχολούνται σε Νο¬ 
σοκομεία και Ασφαλιστικούς Οργανισμούς και μετά τις 30.6.90, απο¬ 
φασίζουμε: 

Οι προθεσμίες που προβλέπονται από την παρ. 4 του άρθρου 44 του 
Ν. 1759/88 (ΦΕΚ 50) που παρατάθηκαν με την απόφαση του Υπουρ¬ 


γού Υγείας Πρόνοιας και Κοιν. Ασφαλίσεων αριθ. Φ43/οικ.33/ 
29.12.89 (ΕΚ 32/90 τ.Β’) μέχρι 30.6.90, παρατείνονται μέχρι 
31.12.1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

^ Αθήνα, 12 Ιουλίου 1990 

Η ΥΠΟΥΡΓΟΣ 

2 Μ. ΓΙΑΝΝΑΚΟΥ 

4 Αριθ. 53404 (2) 

Κύρωση του Κανονισμού της Εσωτερικής Υπηρεσίας της Εισαγγελίας 

Πρωτοδικών Λαμίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν. 1756/88 ΦΕΚ 35/26.2.88 
όπως αντικαταστάθηκε από το άρθρο 5 του Ν. 1868/69 (ΦΕΚ 230/ 
10.10.89) τεύχος Α'. 

2. Το έγγραφο 238/90 της Εισαγγελίας Πρωτοδικών Λαμίας, απο¬ 
φασίζουμε: 

Κυρώνουμε τον κανονισμό της εσωτερικής υπηρεσίας της Εισαγγε¬ 
λίας Πρωτοδικών Λαμίας όπως καταρτίστηκε με την απόφαση 15/90 
της Ολομέλειας του δικαστηρίου αυτού η οποία έχει ως εξής: 

Α' ΤΜΗΜΑ ΕΙΣΑΓΓΕΛΙΑΣ 

Η Εισαγγελία Π ροποδικών Λαμίας έχει τα παρακάτω εισαγγελικά 
γραφεία: 

α) Γραφείο Προϊσταμένου Εισαγγελίας και 
β) Γραφείο Αντεισαγγελέων και Εισαγγελέα υπηρεσίας. 

I. Ο Προϊστάμενος των υπηρεσιών της Εισαγγελίας Πρωτοδικών 
Λαμίας διευθύνει την Εισαγγελία και φροντίζει για την εύρυθμη λειτουρ¬ 
γία της. Ειδικότερα εποπτεύει όλα τα τμήματα και δίνει τις κατάλληλες 
οδηγίες, προφορικές ή γραπτές, για την ομαλή και απρόσκοπτη διεξα¬ 
γωγή όλων των εργασιών της, ασκεί όλα τα διοικητικά καθήκοντα που 
του παρέχουν οι νόμοι, καταρτίζει την εσοπερική υπηρεσία και την υπη¬ 
ρεσία των ποινικών ακροατηρίων των Εισαγγελικών λειτουργών κάθε 
μήνα και χρεώνει τις ποινικές δικογραφίες (ανακριτικές, προανακριτι- 
κές, προκαταρκτικές εξετάσεις), με ανάλογη συμμετοχή δική του και 
γενικά ασκεί όσες αρμοδιότητες δεν έχει παραχωρήσει ρητώς στους συ¬ 
ναδέλφους του. 

II. Ο Εισαγγελέας Υπηρεσίας (αντ/λέας ή πάρεδρος) έχει γενική αρ¬ 
μοδιότητα, ιδιαίτερα δε έχει τα ακόλουθα καθήκοντα: 

α) δέχεται καθημερινά και κατά τις ώρες λειτουργίας των γραφείων 
ακροάσεις, προσπαθώντας να επιλύσει ειρηνικά τις διαφορές των πολι¬ 
τών είτε εκλαμβανόμενος ο ίδιος αυτοπροσώπως είτε χορηγώντας σχε¬ 
τικό σημείωμα για το αρμόδιο Αστυνομικό Τμήμα 

β) επιλαμβάνεται των αυτοφώρων 

γ) εκδίδει παραγγελίες για εξέταοη από Δημόσιο Ψυχιατρείο ατόμων 
που είναι επικίνδυνα ή έχουν ανάγκη αναγκαστικής νοσηλείας 
δ) εκδίδει επίσης παραγγελίες για διόρθωση ή καταχώρηση ληξιαρ¬ 
χικών πράξεων, διορισμό επιτρόπων και παραγγελίες για πνευματική 
λύση γάμων που λύθηκαν με δικαστική απόφαση του Πρωτοδικείου 
ε) χορηγεί αντίγραφα ποινικών δικογραφιών κ.λπ. και 
στ) γενικά ασκεί κάθε άλλη αρμοδιότητα που δεν είναι της αποκλει¬ 
στικής δικαιοδοσίας του Προϊσταμένου της εισαγγελίας ή την οποία δεν 
έχει ρητώς επιφυλάξει για τον ευατόν του ο τελευταίος. 

III. Οι Εισαγγελικοί λειτουργοί ασχολούνται με την άσκηση της ποι¬ 
νικής δίωξης, την επεξεργασία των δικογραφιών χαι συμμετέχουν στη 
σύνθεση των ποινικών δικαστηρίων, εχτελούν δε χαι κάθε αντικείμενο 
(εκδίκαση ασφαλιστικών μέτρων, έρευνες, παράσταση σε απαγορευμέ¬ 
νες συγκεντρώσεις χ.λπ.) που τους έχει ανατεθεί από τον Εισαγγελέα. 

Η Ολομέλεια συγκαλείται από τον Προϊσταμένο της Εισαγγελίας 
ύστερα από γραπτή ή χαι προφορική αίτηση των εισαγγελικών λειτουρ¬ 
γών. 

Β' ΤΜΗΜΑ ΠΡΟΣΔΙΟΡΙΣΜΟΥ ΚΑΙ ΕΚΔΙΚΑΣΗΣ ΥΠΟΘΕ¬ 
ΣΕΩΝ 

Τα Μονομελή Πλημ/κεία της έδρας συνεδριάζουν μία (1) φορά την 
εβδομάδα, δηλ. χάθε Πέμπτη, ενώ τα εκτός έδρας Μονομελή Πλημ/ 
χεία (μεταβατικά) συνεδριάζουν χάθε Δευτέρα. 

Επίσης συνεδριάζουν πέντε (5) Τριμελή Πλημ/κεία το μήνα, Τρίτη 
και ένα Μονομελές Ανηλίκων το μήνα. 

Τέλος δεν προσδιορίζονται δικάσιμοι: 

α) από τις 23 Δεχεμβρίου μέχρι χαι 6 Ιανουάριου, 

β) από Μ. Τετάρτη μέχρι την Κυριακή του θωμά (Πάσχα) και 

γ) το μήνα Αύγουστο. 

Γ ΓΡΑΜΜΑΤΕΙΑ ΕΙΣΑΓΓΕΛΙΑΣ ΚΑΙ 
ΔΙΑΙΡΕΣΗ ΤΗΣ ΣΕ ΤΜΗΜΑΤΑ 
Η Γραμματεία της Εισαγγελίας Πρωτοδικών Λαμίας με την υπ’ 
αριθ. 18/88 απόφαση της Ολομέλειας Συμβουλίου Πλημ/κών Λαμίας 
και με την υπ’ αριθ. 6/88 πράξη μας έχει διαιρεθεί σε τρία τμήματα. 
Εφόσον οι οργανικές θέσεις των Δικ. υπαλλήλων της Εισαγγελίας είναι 
17 θα παραμείνει η διαίρεση της Γραμματείας σε δύο τμήματα και ένα 
αυτοτελές γραφείο, δηλαδή: 

α) Τμήμα προσδιορισμού Τριμελούς - Μονομελούς Πλημμελειοδι¬ 
κείου και μηνύσεις. 

β) Τμήμα συντάξεως κατηγορητηρίων Τριμελούς - Μονομελούς 
Πλημ/κείου και φυγόποινοι - φυγόδικοι. 
γ) Αυτοτελές γραφείο Ποινικού Μητρώου. 

.Τη Διεύθυνση της Γραμματείας, η οποία είναι ξεχωριστό γραφείο με 
ιδιαίτερο αντικείμενο, θα έχει ο εκάστοτε Προϊστάμενος βοηθούμενος 
από άλλον υπάλληλο, εφόσον οι ανάγκες της υπηρεσίας το επιτρέπουν, ή 
βοηθούμενος από υπάλληλο που μπορεί ταυτόχρονα να έχει και αντικεί¬ 
μενο άλλου τμήματος. 

I. Η Γραμματεία - Δ/νση έχει το πιο κάτω αντικείμενο: 

Γενική εποπτεία τμημάτων, διεκπεραίωση διοικητικής υπηρεσίας, 
γενικό πρωτόκολλο εισερχομένων και εξερχομένων εγγράφων, έγ¬ 
γραφα στα Αστυνομικά Τμήματα για ειρηνική επίλυση διαφορών, λη¬ 
ξιαρχικά θέματα γενικά, σχολάζουσες κληρονομιές. 

Επίσης επιτροπικές διατάξεις, επιθεωρήσεις Συμβ/φων - Υποθηκο¬ 
φυλάκων, Δικ. Επιμελητών, Ληξιαρχείων και λοιπών Δικαστικών γρα¬ 
φείων έδρας και εκτός έδρας περιφέρειας Πρωτοδικείου Λαμίας εξαμη¬ 
νιαίες και ετήσιες, μητρώο Δικ. υπαλλήλων και πειθαρχικά γενικά, 
εμπιστευτικό πρωτόκολλο. 

Ενόρκους, πραγματογνώμονες, στατιστικά δελτία Εισαγγελικών 
Λειτουργών και βιογραφικά σημειώματα αυτών, αποδόσεις εγγυή¬ 
σεις. 

Διατάξεις εγχρίσεως διαχειρίσεως των κατ’ αποκοπήν χορηγουμέ¬ 
νων δαπανών (γραφικής ύλης κ.λπ.) των Ειρηνοδικείων και Πταισμα¬ 
τοδικείων. 

Έγγραφα προς Μητροπόλεις για την πνευματική λύση γάμων και 
έλεγχο δικαιολσγητικών. 

Εκλογικές εργασίες γενικά και εκτέλεση παραγγελιών Ξένων αρ¬ 


χών. 

Εξυπηρέτηση κοινού και Δικηγόρων - πληροφορίες. 

II. Τμήμα προσδιορισμού Τριμελούς - Μονομελούς Πλημ/κείου και 
μηνύσεων: θα υπηρετούν πέντε (5) υπάλληλοι με το πιο κάτω αντικεί¬ 
μενο: 

α) Γ ραφείο Προσδιορισμού Μονομελούς - Τριμελούς Πλημ/κείου: 

Καταχώρηση Πινακίων Τριμελούς Πλημ/κείου, συσχετισμός απο¬ 
δεικτικών, έκδοση σχετικών εκθεμάτων και γενική εποπτεία των εργα¬ 
σιών του τμήματος προσδιορισμού (Τριμελούς - Μονομελούς) από τον 
εκάστοτε Προϊστάμενο του Τμήματος. 

Προσδιορισμός Τριμελούς, με πίστωση, επαναμεταγωγές,'αναβλητι¬ 
κές Τριμελούς, μηνιαίοι πίνακες Τριμελούς, αλληλογραφία, κακουργή¬ 
ματα, κοινοποίηση διατάξεων, προσδιορισμός ανηλίκων Τριμελούς. 

Προσδιορισμός Μονομελούς Λαμίας και Ανηλίκων Μονομελούς με 
πίστωση, μηνιαίοι πίνακες Μονομελούς. 

Αιτήσεις ακυρώσεων (πινάκια - ανηλίκων), αναβλητικές Μονομε¬ 
λούς, πινάκια Μονομελούς (συσχέτιση έκθεμα) αλληλογραφία Μονομε¬ 
λούς και μεταβατικών και μεταγωγές του Μονομελούς. 

Προσδιορισμός Μεταβατικών (Μεταγωγές, ανεπίδοτα Τριμελούς, 
αναβλητικές Μεταβατικών). Ανακλήσεις και αποδοχές. 

Προσφυγές κατά κλητηρίων θερπισμάτων Τριμελούς και κατά δια¬ 
τάξεων Εισαγγελέα. 

Ταξινόμηση και υποβολή εφέσεων κατά αποφάσεων Τριμελούς 
Πλημ/κείου Λαμίας στον αρμόδιο Εισαγγελέα Εφετών. Υποβολή δικο¬ 
γραφιών στον 'Αρειο Πάγο λόγω αναιρέσεων.. 

Σύνταξη εισαγωγικών εφέσεων Μονομελούς Πλημ/κείου και Πται¬ 
σματοδικείων, καταχώρηση τούτων στα οικεία βιβλία Ωρίμων και προ¬ 
ώθηση των δικογραφιών προς το γραφείο προσδιορισμού. 

Σύνταξη Εισαγωγικών των ασκουμένων ακυρώσεων αποφάσεων και 
διαδικασίας, γενική διεκπεραίωση των διαδικασιών αυτών μέχρι της ει¬ 
σαγωγής προς συζήτηση. 

Εξυπηρέτηση δικηγόρων από κοινού. 

β) Γραφείο μηνύσεων: 

Παραλαβή μηνύσεων. 

Παραλαβή και καταχώρηση προσφυγών ή αιτήσεων προσωρινής 
απόλυσης κρατουμένων. 

Υποβολή τούτων δια προτάσεων στο Δικ. Συμβούλιο γενικώς. 

Ανεύρεση και συσχέτιση διαφόρων εγγράφων στις σχετικές δικογρα- 
φίες. 

Ανεύρεση και απάντηση σε διάφορα έγγραφα που ζητούν πληροφο¬ 
ρίες για το στάδιο διαφόρων δικογραφιών που αφορούν δημοσίους υπαλ¬ 
λήλους, Δημόσιες υπηρεσίες κ.λπ. 

Κοινοποίηση ποινικής δίωξης σε αρμόδια Υπουργεία Δημοσίων 
υπαλλήλων. 

Παραλαβή, καταχώρηση και παράδοση πειστηρίων στον αρμόδιο 
Γ ραμματέα. 

Κοινοποίηση διατάξεων κατ’ άρθρο 47 Κ.Π.Δ. στον εγκαλούντα και 
παραλαβή αποδεικτικών αυτών. 

Καταχώρηση Α' και Β' ανακριτικών δικογραφιών και αποστολή τού¬ 
των στον Ανακριτή. 

Καταχώρηση περαιωμέων Α και Β ανακριτικών δικογραφιών. 

Υποβολή ανακριτικών δικογραφιών στο Δικ. Συμβούλιο δια προτά¬ 
σεων. 

Υποβολή ανακριτικών δικογραφιών στον Εισαγγελέα Εφετών Αθη¬ 
νών. 

Καταστροφή - δήμευση ναρκωτικών ουσιών, αντικατάσταση περιορι¬ 
στικών όρων, αυτοπρόσωπες εμφανίσεις κ.λπ. 

Καταχώρηση Α και Β προανακριτικών και προκαταρκτικών δικο¬ 
γραφιών και αποστολή τούτων σε κάθε αρμόδιο προανακριτιχό υπάλ¬ 
ληλο (Πταισματοδίχη, Αστυνόμο κ.λπ.). 

Καταχώρηση Α και Β περαιωμένων προανακριτικών και προκαταρ¬ 
κτικών δικογραφιών. 

Εξυπηρέτηση δικηγόρων από κοινού. 

Διακίνηση πάσης φύσεως δικογράφων εξωτερικού. Αναφορές παρα¬ 
πόνων πολιτών. Αιτήσεις για χορήγηση αντιγράφων από Δημόσιες 
Υπηρεσίες με έννομο συμφέρον. Δικαιολογητικά πραγματογνωμόνων. 

Μηνιαίοι πίνακες εργασιών. 

Σύνταξη μηνιαίων και τριμηνιαίων πινάκων, κινήσεις ανακριτικών, 
προανακριτικών, προκαταρκτικών δικογραφιών καθώς και των μηνύ¬ 
σεων καθενός Εισαγγελικού Λειτουργού. Καταχώρηση όλων των μηνύ¬ 
σεων γενικώς στα βιβλία μηνήσεων. 

Ευρετηρίαση των κατηγορουμένων στο ευρετήριο. 

Αποστολή μηνύσεων λόγω αρμοδιότητας σε διάφορες ξένες αρχές 
(Εισαγγελίες, Δημοσ. Κατηγόρους, Στρατοδικεία κ.λπ.). 

Σύνταξη μηνιαίου πίνακα ζωοκλοπών. 

Επίδοση βουλευμάτων και υποβολή τελεσιδίκων και εφέσεων κατ’ 
αυτών στον Εισαγγελέα Εφετών Αθηνών. Διεκπεραίωση όλων των εκ- 
διδομένων βουλευμάτων για την τελεσιδικία τους και την τακτοποίησή 
τους προς Αρχείο ή παραπομπή. 

III. Τμήμα Συντάξεως κατηγορητηρίων και γραφείο φυγόποινων και 
φυγοδικούν: θα υπηρετούν πέντε (5) υπάλληλοι με το ακόλουθο αντικεί¬ 
μενο: 

α) Γραφείο συντάξεων κατηγορητηρίων: 

Σύνταξη κατηγορητηρίων όλων των υποθέσεων Τριμελούς Πλημ/ 
κείου, εξυπηρέτηση κοινού, αντίγραφα, πίνακες. 

Σύνταξη κατηγορητηρίων όλων των υποθέσεων Μονομελούς Πλημ/ 
κείου και αγορανομικών, πληροφορίες κοινού και Δικηγόρων, πίνακες 
μηνός. 

β) Γραφείο φυγόποινων - φυγοδίκων: 

Καταχώρηση στα οικεία βιβλία και διενέργεια της επιδόσεως των 
ερήμην καταδικαστικών αποφάσεων (εκκλητών) των δικαστηρίων της 
περιφέρειας μας, παρακολούθηση δικσνομικώς της τελεσιδικίας τού¬ 
των, έρευνα για ανεύρεση πλήρων στοιχείων ταυτότητας των κατηγο¬ 
ρουμένων και προώθηση των δικογραφιών προς έκδοση ποινικών δελ¬ 
τίων, αρχειοθέτηση και προώθηση των τελεσιδίκων αποφάσεων για την 
εκτέλεση. 

Καταχώρηση των προς εκτέλεση ερήμην καταδικαστικών αποφά¬ 
σεων Δικαστηρίων περιφέρειας μας και διαβιβαζομένων αποφάσεων ξέ¬ 
νων αρχών στο βιβλίο φυγόποινων, ενημέρωση ατομικών φακέλλων 
των καταδικάσθέντων και του ευρετηρίου καρτελών των φυγόποινων, 
έκδοση παραγγελιών για εκτέλεση και αποστολή των αποφάσεων αυ¬ 
τών σε αρμόδιες υπηρεσίες. 

Υπομνήσεις σε αρμόδιες υπηρεσίες για επίδοση και εκτέλεση καταδι- 
καστικών αποφάσεων. 

Εκτέλεση ενταλμάτων συλλήψεως και προσωρινής κράτησης, έκ¬ 
δοση αναλόγων παραγγελιών συλλήψεως ή φυλακίσεως ή προσωρινής 
κράτησης, εκτέλεση διατάξεων Ανακριτή. 

Ενημέρωση του βιβλίου φυγόποινων για τις αποφάσεις που εκτελέ- 
στηκαν, αποστολή των αποδεικτικών της εκτέλεσης στον αρμόδιο 
Γραμματέα Πλημ/κών με παραγγελία για συσχέτιση αυτών στις σχετι¬ 
κές δικογραφίες και παραγγελία για διαγραφή των αποφάσεων αυτών 
στις αρμόδιες υπηρεσίες που είχαν σταλεί για εκτέλεση. 

Αντιμετώπιση γενικών θεμάτων φυλακών (Αντιρρήσεις - Επαναμε- 
ταγωγές). Διατάξεις αναστολής εκτελέσεως αποφάσεων κατ’ άρθρο 
430-556 παρ. δ’ Κ.Π.Δ. και Ν.Δ. 8/74. Καταχώρηση και παρακολού¬ 
θηση χρόνου προσωρινής κράτησης προφυλακιζομένων. Καταχώρηση 
και παρακολούθηση φυγοδίκων, συνοδείες και γενικές Διοικητικές ερ¬ 
γασίες του Τμήματος (αλληλογραφία, απαντήσεις σε ερωτήματα εγ¬ 
γράφους ή προφορικώς κ.λπ.). Υποβολή δικογραφιών επί εφέσεων κοιτά 
ερήμην καταδικαστικής αποφάσεως Τριμελούς Πλημ/κείου. 

Παραλαβή αιτήσεων καθ’ όλη τη διάρκεια του ωραρίου για την έκ¬ 
δοση πιστοποιητικών Ειααγγελικής Αρχής, τα οποία και εκδίδονται αυ¬ 
θημερόν. 

Εισαγωγικά συγχωνεύσεως ποινών, άρσεων και ανακλήσεων ανα¬ 
στολών εκτελέσεως, έρευνα δικογραφιών για περισσότερα στοιχεία ταυ¬ 
τότητας των διωκομένων επί των ερωτημάτων των διωκουσών αρχών 
και έκδοση αιτουμένων αντιγράφων καθώς και υπεύθυνος των γενικών 
υπηρεσιών αμέσου διακινήσεως ή απαντήσεως παραγγελιών προϊστα- 
μένων υπηρεσιών επειγούσης φύσεως. 

Παραλαβή αιτήσεων ασφαλιστικών μέτρων. Προσδιορισμός ασφαλι¬ 
στικών μέτρων, συμμετοχή στη σύνθεση του Δικαστηρίου κατά την εκδί¬ 
καση, δημοσίευση αποφάσεων, καθαρογραφή και κοινοποίηση αντιγρά¬ 


φων αυτών. Προσφυγές κατ’ αποφάσεων ασφαλιστικών μέτρων. 

Διατάξεις εγκλεισμού ψυχοπαθών σε ψυχιατρικά καταστήματα. Εξυ¬ 
πηρέτηση κοινού και Δικηγόρων. 

Διατάξεις απαγορεύσεως εξόδου από τη Χώρα εκδιδόμενες από τον 
Ανακριτή, άρσεις των διατάξεων αυτών και κοινοποιήσεις αυτών σε αρ¬ 
μόδιες υπηρεσίες. 

Βιβλίο απολυόμενων με όρους περιοριστικούς και κοινοποιήσεις των 
διατάξεων και βουλευμάτων γενικώς για τις εμφανίσεις σε Αστυνομικά 
Τμήματα. 

Παραλαβή καταδικαστικών αποφάσεων με παρεπόμενες ποινές, κα¬ 
ταχώρηση αυτών στο οικείο βιβλίο, έκδοση παραγγελιών για εκτέλεση 
των αποφάσεων αυτών, διαγραφή των αποφάσεων που εκτελέστηκαν 
και αποστολή των αποδεικτικών εκτέλεσης στους αρμόδιους γραμμα¬ 
τείς για συσχέτιση στις σχετικές δικογραφίες. 

Εκλογικές εργασίες γενικά, άδειες οπλοφορίας, εταιρεία προστασίας 
αποφυλακιζομένων (προϋπολογισμός, τήρηση βιβλίου ταμείου, διαχεί¬ 
ριση, εξαμηνιαίοι πίνακες, απολογισμός κ.λπ.). 

Εργασίες οικονομικού περιεχομένου και συγκεκριμένα τήρηση βι¬ 
βλίου μισθολογίου, σύνταξη μισθοδοτικών καταστάσεων πληρωμής, 
καταστάσεων γραφικής ύλης και καταστάσεις πληρωμής μετά δικάιο- 
λογητικών μετακίνησης εκτός έδρας των Εισαγγελικών Λειτουργών. 
Διαχείριση πιστώσεων, γραφική ύλη, διενέργεια μειοδοτικών διαγωνι¬ 
σμών και δη συλλογή μειοδοτικών προσφορών από τυπογραφεία της 
πόλεως Λαμίας και Αθηνών για την προμήθεια εντύπων και βιβλίων 
προς χρήση της Εισαγγελίας. 

Σύνταξη εκθέσεων πάσης φύσεως. ^ 

IV. Αυτοτελές Γραφείο Ποινικού Μητρώου 

Παραλαβή δελτίων ποινικού μητρώου αποστελλομένων στο Ποινικό 
Μητρώο Λαμίας από διάφορα Ποινικά Δικαστήρια. Καταχώρηση των 
δελτίων τούτων στο βιβλίο εισερχομένων. Ευρετηρίαση εκάστου δελ¬ 
τίου. Ταξινόμηση στον αντίστοιχο φάκελλο. Τα εξ αυτών εισερχόμενα 
και για άλλα Ποινικά Μητρώα της Χώρας προοριζόμένα δελτία μετά 
την κατά τα ανωτέρω καταχώρησή τους και τη θεώρησή τους από τόν 
Εισαγγελέα άποστέλλονται με τήρηση των κανόνων αλληλογραφίας στα 
αρμόδια Ποινικά Μητρώα. . 

Παραλαβή αιτήσεων από ώρας 10 π.μ. καθ’ εκάστην για την έκδοση 
πιστοποιητικών, τα οποία εκδίδονται αυθημερόν ή εντός των νομίμων 
προθεσμιών. Για ένα μεγάλο αριθμό αιτουμένων πιστοποιητικών συ- 
ντάσσεται τηλεγράφημα για την αποστολή στο γραφείο μας της αιτου- 
μένης ποινικής κατάστασης από τα διάφορα Ποινικά Μητρώα. Ομοίως 
συντάσσονται τηλεγραφικές απαντήσεις προς τα διάφορα Ποινικά Μη¬ 
τρώα ή διάφορες Δικαστικές και λοιπές δικαιούμενες αρχές περί της ποι¬ 
νικής κατάστασης ατόμων των οποίων την ποινική κατάσταση τηρεί το 
Ποινικό Μητρώο Λαμίας. Καταστροφή δελτίων ποινικού μητρώου, 
άρση και ανάκληση αναστολών, ενημέρωση των ποινικών δελτίων 
λόγω επελθουσών μεταβολών. 

Συμπλήρωση ποινικής κατάστασης ατόμων ανηκόντων στο Ποινικό 
Μητρώο Λαμίας, ζητηθέντων από δικαστικές και λοιπές αρχές. 

Συμπλήρωση στατιστικών δελτίων. 

Επιμελητές Δικαστηρίων 

Οι δύο (2) εκ των τριών (3) επιμελητών απασχολούνται με τις επιδό¬ 
σεις πάσης φύσεως ποινικών δικογράφων της υπηρεσίας ως και άλλων 
δικογράφων ποινικών και πολιτικών που μας αποστέλλονται από ξένες 
αρχές. Η τρίτη απασχολείται με την παραλαβή της αλληλογραφίας από 
το ταχυδρομείο, την αποφακέλλωση, κατανομή στα τμήματα, παρα¬ 
λαβή υπηρεσιακής αλληλογραφίας, καταχώρηση σε κατάσταση και πα¬ 
ράδοση στο ταχυδρομείο. 

Επίσης απασχολείται με την καθαρογραφή όλων των εγγράφων του 
Προϊσταμένου της Εισαγγελίας και του Γραμματέα της Εισαγγε¬ 
λίας. 

Η ρύθμιση κάθε άλλου θέματος, που δεν προβλέπεται από τον παρό¬ 
ντα κανονισμό, ανήκει στην αρμοδιότητα του Προϊσταμένου της Εισαγ¬ 
γελίας. 

Ο κανονισμός αυτός αφού ψηφίστηκε στο σύνολό του, διαβάστηκε και 
υπογράφεται όπως ακολουθεί. 

Ο ανωτέρω Κανονισμός ισχύει από τη δημοσίευσή του στην Εφημε¬ 
ρίδα της Κυβερνήσεως. 

Ο Εισαγγελέας 
ΓΕΩΡΓΙΟΣ ΠΑΝΤΕΛΗΣ 

Οι Αντεισαγγελείς 

ΒΙΡΓ. ΣΑΚΕΛΛΑΡΟΠΟΪΛΟΤ, ΔΗΜ. ΖΗΣΟΠΟΤΛΟΣ 

Ο Γραμματέας 
ΕΠΑΜ. ΠΑΝΟΤ 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 10 Ιουλίου 1990 

Ο ΑΝΤΙΠΡΟΕΔΡΟΣ ΤΉΣ ΚΥΒΕΡΝΗΣΕΟΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-+- 

Αριθ. 59789 ( 3 ) 

Κύρωση του Κανονισμού Εσωτερικής Υπηρεσίας του Ειρηνοδικείου Πύ¬ 
λου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν. 1756/88 ΦΕΚ 35/26.2.88 
δπως αντικαταστάθηκε από το άρθρο 5 του Ν. 1868/69 (ΦΕΚ 230/ 
10.10.89 τεύχος Α'). 

2. Το έγγραφο 572/90 του Πρωτοδικείου Καλαμάτας, αποφασί¬ 
ζουμε: 

Κυρώνουμε τον κανονισμό της εσωτερικής υπηρεσίας του Ειρηνοδι¬ 
κείου Πύλου όπως καταρτίστηκε με την απόφαση 15/90 της Ολομέ¬ 
λειας του δικαστηρίου αυτού η οποία έχει ως εξής: 

Καταρτίζουμε τον Κανονισμό της εσωτερικής υπηρεσίας του Ειρηνο¬ 
δικείου Πύλου, αφού τηρήθηκε η παραγρ. 6 του παραπάνω νόμου και 
ειδικότερα αφού ειδοποιήθηκε εγγράφως: 1) η Ένωση Δικαστών και 
Εισαγγελέων με το με αριθ. πρωτ. 27/19.2.1990 έγγραφό μας, 2) ο 
Δικηγορικός Σύλλογος Καλαμάτας με το με αριθ. πρωτ. 29/19.2.90 
έγγραφό μας και 3) ο Σύλλογος Δικαστικών Υπαλλήλων Καλαμάτας με 
το με αριθ. πρωτ. 30/19.2.90 έγγραφό μας, ως εξής: 

1. Υποθέσεις τακτικής διαδικασίας θα δικάζονται μέχρι 31 Δεκεμ¬ 
βρίου 1990 την πρώτη και τελευταία Τρίτη του κάθε μήνα. 

2. Υποθέσεις μικροδιαφορών θα δικάζονται μέχρι 31 Δεκεμβρίου του 
1990 την πρώτη και τελευταία Δευτέρα του κάθε μήνα και ώρα 9 π.μ. 

3. Υποθέσεις εξωστικής διαδικασίας θα δικάζονται την πρώτη και τε¬ 
λευταία Τετάρτη του κάθε μήνα και ώρα 9 π.μ. 

4. Πταίσματα θα δικάζονται την τελευταία Πέμπτη κάθε μήνα και 
ώρα 9 π.μ. 

5. Δικάσιμοι των λοιπών ειδικών διαδικασιών και ασφαλιστικών μέ¬ 
τρων θα ορίζονται κάθε φορά από την Ειρηνοδίκη σε ελεύθερες από άλλη 
δικάσιμο ημέρες και στο συντομώτερο χρόνο. 

6. Κατά το μήνα Αύγουστο του κάθε έτους καθώς και μια εβδομάδα 
πριν από τα Χριστούγεννα και το Πάσχα δεν θα προσδιορίζονται υποθέ¬ 
σεις για εκδίκαση εκτός αν πρόκειται για εξαιρετικά επείγουσα περί¬ 
πτωση. 

7. Στο πινάκιο των υποθέσεων τακτικής διαδικασίας κάθε μιας από 
τις παραπάνω δικασίμους θα εγγράφονται μέχρι οχτώ (8) υποθέσεις και 

8. Κάθε προηγούμενη διάταξή μας που αντίκεινται στον παρόντα 
Κανονισμό καταργείται. 

Η πράξη αυτή θα κοινοποιηθεί στο Υπουργείο Δικαιοσύνης. 


Ο ανωτέρω Κανονισμός ισχύει από τη δημοσίευσή του στην Εφημε¬ 
ρίδα της Κυβερνήσεως. 

Η Ειρηνοδίκης Πύλου 
. ΜΑΡΓΑΡΙΤΑ ΜΠΟΥΓΑ 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 12 Ιουλίου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΕΟΣ* 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

-φ- 

Αριθ. 67444 (4) 

Εκλογή Προέδρου και μελών Διοικητικού Συμβουλίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Στις αρχαιρεσίες που έγιναν την 25.2.1990, για την εκλογή Προέ¬ 
δρου και Μελών του Διοικητικού Συμβουλίου του Δικηγορικού Συλλό¬ 
γου Καλαβρύτων, για θητεία μέχρι 15.3.1993, έχουν εκλεγεί οι κά¬ 
τωθι: 

Πρόεδρος: Δημήτριος Αναστ. Κατσίνης. 

Μέλη: 1) Παναγιώτης Χρ. Παπανδρέοϋ72) Παύλος Αναγνωστόπου-- 
λος. 

Αθήνα, 10 Ιουλίου 1990 

Με Εντολή Υπουργού 
Η Διευθυντής 
ΑΙΚ. ΧΑΛΚΙΟΠΟΥΛΟΥ 

-♦- 

Αριθ. Δ.Ε. 16049 (5) 

Τροποποίηση της 12861/1986 απόφασης του Νομάρχη Ανατ. Αττι- 

κής περί συστάσεως ίδιου νομικού προσώπου με το όνομα Δημοτική 

Φιλαρμονική στο Δήμο Μαρκοπούλου Μεσογαίας. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις α) του άρθρου 187 του 323/1989 Π.Δ/τος. β) Του 
331/1983 Π.Δ/τος. 

2. Την αριθ. 65/1990 απόφαση του Δημ. Συμβουλίου Μαρκοπού¬ 
λου Μεσογαίας του Νομού Αττικής, αποφασίζουμε: 

α) Η παράγραφος 1 της 12861/1986 απόφασης του Νομάρχη Ανα¬ 
τολικής Αττικής περί συστάσεως ίδιου νομικού προσώπου με το όνομα 
Δημοτική Φιλαρμονική στο Δήμο Μαρκοπούλου Μεσογαίας συμπληρώ¬ 
νεται ως εξής: 

1. Συστήνεται ίδιο νομικό πρόσωπο με το όνομα Δημοτική Μου¬ 
σική Φιλαρμονική και Χορωδία στο Δήμο Μαρκοπούλου Μεσογαίας του 
Νομού Αττικής. 

β) Η παράγραφος 2 της ως άνω απόφασης συμπληρώνεται ως εξής: 

2. Σκοπός του νομικού αυτού προσώπου είναι η κατάρτηση πλή¬ 
ρους και αρτίας Φιλαρμονικής και Χορωδίας. 

γ) Στην ανωτέρω απόφαση προστίθεται και 6η παράγραφος η οποία 
έχει ως εξής: 

6. Η χορωδία θα έχει δική της σφραγίδα φέρουσα στο μισό Αρχαία 
φιγούρα κρατούσα πυρά και γύρω-γύρω τις λέξεις: Δημοτική Μουσική 
Χορωδία Μαρκοπούλου Μεσογαίας. 

Η δημοτική Χορωδία θα είναι τμήμα της Δημοτικής Μουσικής Φι¬ 
λαρμονικής και θα διοικείται από το ίδιο Διοικητικό Συμβούλιο. 

Κατά τα λοιπά ισχύει όπως έχει η 12861/86 ιδρυτική της πράξη. 

Η απόφαση αυτή να δημοσιευθεί στην Εφημερίδα της Κυβερνήσεως. 

ΑΒήνα, 29 Ιουνίου 1990 

Ο Νομάρχης κ.α.α. 

Ο Διευθυντής 
ΔΗΜ. ΜΑΝΙΑΤΑΚΟΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6485 


Αριθ. 14410 (6) 

Ψήφιση του ΟΕΤ Κοινότητας Αμυγδαλιών Ν. Ηλείας. 

Η ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 όπως αντικαταστάθηκε με το άρ¬ 
θρο 26 του Ν. 1832/89. 

β) Των άρθρων 1, 2, 3, 4 χαι 15 του Ν. 1586/86. 

2. Τις αριθ. 53560/59/6.8.1986 χαι 4403/20.1.1988 εγχυ- 
χλίους του Υπουργείου Εσωτερικών. 

3. Την αριθ. 6/1990 απόφαση του Κοινοτιχού Συμβουλίου Αμυγδα¬ 
λιών περί ψηφίσεως νέου Ο.Ε.Υ. προσαρμοσμένου στις διατάξεις του Ν. 
1586/86. 

4. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 παρ. 9 του Ν. 1586/86 που διατυπώθηκε στο αριθ. 1/1990 
πραχτιχό αυτού. 

5. Όλα τα στοιχεία του φαχέλλου καθώς χαι τις ανάγκες σε προσω¬ 
πικό της παραπάνω Κοινότητας, αποφασίζουμε: 

Εγκρίνουμε την αριθ.6/1990 απόφαση του Κοινοτιχού Συμβουλίου 
Αμυγδαλιών περί ψηφίσεως νέου ΟΕΥ προσαρμοσμένου στις διατάξεις 
του Ν. 1586/86 όπως αναλυτικά ορίζεται στην απόφαση αυτή ώστε η 
διάρθρωση των θέσεων των υπηρεσιών αυτής να έχει ως εξής: 

Άρθρο 1 

Η υπηρεσία της Κοινότητας συγκροτείται από τη Διοικητική Υπηρε¬ 
σία. 1 

Άρθρο 2 

Διαβάθμισης θέσεων . 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως εξής: , 

Μόνιμο Προσωπικό 

Μία (1) θέση Γραμματέα του κλάδου ΔΕΙ Διοικητικού με βαθμό 
Γ-Α. 


Άρθρο 3 

Προσόντα Διορισμού Καθήκοντα 

Για τον διορισμό, τα καθήκοντα, το χρόνο εργασίας, την αστική ευ¬ 
θύνη, τα δικαιώματα, άδειες, τις μεταβολές υπηρεσιακής κατάστασης, 
το προβάδισμα, τις ποινές, την ιατροφαρμακευτική και νοσοκομειακή 
περίθαλψη, τα έξοδα κηδείας των μονίμων υπαλλήλων που προβλέπο- 
νται από τον Οργανισμό ρυθμίζονται από τις διατάξεις του Υπαλληλικού 
Κώδικα και του Ν. 1188/81 και των σχετικών διαταγμάτων. 

Άρθρο 4 

Αρμοδιότητες και αντικείμενα της Διοικητικής Υπηρεσίας 

Στην αρμοδιότητα της διοικητικής υπηρεσίας ανήκουν ο Γραμματέας 
της Κοινότητας δια του οποίου φροντίζεται: 

α) Η μέριμνα για την τήρηση του βιβλίου επίπλων και σκευών και η 
διαφύλαξη αυτού. 

β) Η μέριμνα για την τήρηση και φύλαξη των προβλεπομένων από το 
νόμο βιβλίων της Κοινότητας, των φακελλών του αρχείου και την σφρα¬ 
γίδα. 

γ) Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας, πλην της απόρρη¬ 
της αφού προηγουμένως τεθεί υπόψη του Πρόεδρου και γίνουν οι δέου¬ 
σες ενέργειες. 

6) Η τήρηση των πρακτικών των συνεδριάσεων του Κοινοτικού Συμ¬ 
βουλίου η καταχώρισή τους στο βιβλίο πρακτικών αυτού και η μέριμνα 
για την υπογραφή του και η έκδοση αντιγράφων. 

ε) Η κατάρτιση με τον Πρόεδρο σχεδίου του προϋπ/σμού της Κοινό¬ 
τητας η σύνταξη και συνυπογραφή με τον Πρόεδρο των χρηματικών 
ενταλμάτων η ενημέρωση του Προέδρου για την πορεία των οικονομι¬ 


κών της Κοινότητας. 

στ) Η προσυπογραφή όλων των σχεδίων των εγγράφων και όλων 
των πιστοποιητικών και πινάκων που προβλέπουν οι ιαχύουσες διατά¬ 
ξεις. ι · 

ζ) επιμέλεια κατάρτισης του προγράμματος τέλεσης δημοσίων κοινο¬ 
τικών εορτών και δεξιώσεων. 

η) Η φροντίδα για τη λειτουργία των υπηρεσιών της Κοινότητας, 
ύδρευσης, φωτισμού, άρδευσης γυμναστηρίου ως και πάσης άλλης υπη¬ 
ρεσίας που θα δημιουργηθεί στο μέλλον. 

θ) Η τήρηση και φύλαξη των Μητρώων Αρρένων, Δημοτολογίων και 
Ληξιαρχικών βιβλίων καθώς και η διεξαγωγή κάθε υπηρεσίας που 
απορρέει από την ενάσκηση αρμοδιοτήτων, οι οποίες ανατίθεται στην 
Κοινότητα από Νόμους, Διατάγματα κλπ. 

Άρθρο 5 

Προϊστάμενος της Γραμματείας είναι ο Πρόεδρος της Κοινότητας 
επειδή ο αριθμός των θέσεων δεν ξεπερνά τις πέντε (5) σύμφωνα με την 
αριθ. 53560/59/6.8.1986 εγκύκλιο του Υπουργείου Εσωτερικών. 

Άρθρο 6 

Τυπικά προσόντα διορισμού κοιτά κατηγορία και κλάδο ορίζονται: 

α. θέσεις της κατηγορίας ΔΕ ορίζεται απολυτήριος τίτλος Λυκείου ή 
εξαταξίου Γυμνασίου ή άλλου ισοτίμου σχολείου, ή τεχνικής επαγγελ¬ 
ματικής σχολής δευτεροβάθμιας εκπ/σης ή άλλης ισότιμης σχολής ή 
ανεγνωρισμένης σχολής τυφλών τηλεφωνητών. 

Ο απολυτήριός τίτλος πρέπει να είναι ειδικότητος αντίστοιχης προς 
τον οικείο κλάδο όπου υπάρχει τέτοια αντιστοιχία. Η απόφασή μας αυτή 
να δημοσιευθεί στην Εφημερίδα της Κυβερνήσεως. 

Πύργος, 26 Ιουνίου 1990 

Ο Νομάρχης 
ΓΕΡ. ΚΟΥΤΑΒΑΣ 

- 4 - 

(7) 

Υπαγωγή του προσωπικού της Κοινότητας Κέντρου Ν. Ηλείας στις δ/ 
ξεις του Α’ μέρους του Ν. 1188/81. 

Ο ΝΟΜΑΡΧΗΣ ΗΛΕΙΑΣ 

Με την αριθ: 14415/1990 απόφαση του Νομάρχη Ηλείας που εκ- 
δόθηκε σύμφωνα με τις διατάξεις του άρθρου 3 του Ν. 1188/81 σε συν¬ 
δυασμό με τις όμοιες του άρθρου 30 του ΠΔ/τος 37/87 και ύστερα από 
σύμφωνη γνωμοδότηση του Υπηρεσιακού Συμβουλίου υπαλλήλων 
ΟΤΑ Ν. Ηλείας αποφασίστηχε η υπαγωγή του προσωπικού της Κοινό¬ 
τητας Κέντρου στις διατάξεις του Α* μέρους Ν. 1188/81. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 26 Ιουνίου 1990 

Με εντολή Νομάρχη 
Ο Διευθυντής κ.α.α. 

ΠΑΝ. ΣΚΟΥΡΑΣ 

-φ- 

Αριθ. 18045 | (8) 

Σύσταση στο Ν. Ηρακλείου ίδιου Δημοτικού Νομικού Προσώπου, με 

την επωνυμία «Σχολική Επιτροπή του Δημοτικού Σχολείου και Νη¬ 
πιαγωγείου Καπαριανών». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο Δημοτικός και Κοινοτικός Κώδι¬ 
κας» των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν» (ΦΕΚ 146/1.6.1989 
Τεύχος Α"). 

2. Την Δ4/162/24.3.1989 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και θρησκευμάτων και Περί- 

βάλλοντος Χωροταξίας και Δημοσίων Έργων» (ΦΕΚ 238/5.4.1988 
Τεύχος Β"). 

3. Το 28303/17.5.1989 έγγραφο του Υπουργείου Εσωτερικών, 
σχετικοί με τη σύσταση Νομικών Προσώπων Σχολικών Επιτροπών». 

4. Την 12/1990 απόφαση του Δημοτικού Συμβουλίου Μοιρών, για 
τη σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή του Δημστ. Σχολείου κοκ Νηπιαγωγείου Καπαρια- 
νών, αποφασίζουμε: 

1. Συνιστούμε στο Δήμο Μοιρών ίδιο Κοινοτικό Νομικό Πρόσωπο, με 
την επωνυμία «Σχολική Επιτροπή Δημοτικού Σχολείου και Νηπιαγω¬ 
γείου Καπαριανών». 

2. Σκοποί του Νομικού Προσώπου είναι: 

α) Η διαχείριση των πιστώσεων, που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, αποχέτευ¬ 
σης, τηλεφώνου, αναλωσίμων υλικών κλπ.». 

β) Η εκτέλεση μικρών έργων, για ητν επισκευή και συντήρηση των 
διδακτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεών του. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων, με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη των μέτρων που κρίνονται ανα¬ 
γκαία, για την στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από επταμελές Διοικητικό Συμ¬ 
βούλιο, αποτελόύμενο από τα παρακάτω μέλη: 

α) Τον εκάστοτε Δήμαρχο ως Πρόεδρο. 

β) Ένα (1) Δημοτικό Σύμβουλο, που ορίζεται με απόφαση του Δημο¬ 
τικού Συμβουλίου. 

γ) Τον εκάστοτε Διευθυντή του Δημοτικού Σχολείου Καπαριανών. 
δ) Ένα (1) εκπρόσωπο του Συλλόγου Γονέων και Κηδεμόνων του 
Δημοτ. Σχολείου Καπαριανών. 

ιε) Έναν (1) Δημότη γονέα, μαθητή του Δημοτ. Σχολείου Καπαρια- 
νών που ορίζεται με απόφαση του Δημοτικού Συμβουλίου, 
στ) Τον εκάστοτε Διευθυντή του Νηπιαγωγείου Καπαριανών. 
ζ) Ένα 1) Δημότη γονέα, μαθητή του Νηπιαγωγείου Καπαριανών 
που ορίζεται με απόφαση του Δημοτικού Συμβουλίου. 

4. Η θητεία των μελών του ανωτέρω Διοικητικού Συμβουλίου, ακο¬ 

λουθεί την Δημοτική περίοδο. Το Διοικητικό Συμβούλιο εκλέγει μεταξύ 
των μελών του, αντιπρόεδρο και γραμματέα.. _ 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα Δικαστήρια και σε κάθε 
άλλη δημόσια αρχή, από τον πρόεδρο του Διοικητικού Συμβουλίου και 
όταν αητός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 3 Ιουνίου 1990 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 
- Ψ- 

Αριθ. 8.984 (9) 

Σύσταση στο Ν. Θεσπρωτίας ίδιου Νομικού Προσώπου με την Επωνυ¬ 
μία «Σχολική Επιτροπή Νηπιαγωγείου, Δημοτικού Σχολείου (Σχο¬ 
λικού Κέντρου) και Γυμνασίου» Κοινότητοις Γαρδικίου Σουλίσυ. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας 'ϋπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85) και την 
αριθ. ΣΤ 26/5.10.88 Κοινή Απόφαση των Υπουργών Εσωτερικών - 


Οικονομικών - Εθνικής Παιδείας και θρησκευμάτων και Υ.ΠΕ.- 
ΧΩ.Δ.Ε., που δημοσιεύθηκε στο αριθ. 732/5.10.88 Φ.Ε.Κ. (Τ.Β’). 

2. Την αριθ. 39/90 απόφαση του Κοινοτικού Συμβουλίου Γαριδι- 
κίου Σ. περί συστάσεως ίδιου Νομικού Προσώπου με επωνυμία «Σχο¬ 
λική Επιτροπή Νηπιαγωγείου, Δημοτικού Σχολείου (Σχολικού Κέ¬ 
ντρου) και Γυμνασίου Κοινότητας Γαρδικίου Σουλίου», αποφασί¬ 
ζουμε: 

1. Συνιστούμε στην Κοιν. Γαρδικίου Σ. του Νομού Θεσπρωτίας ίδιο 
νομικό πρόσωπο με την επωνυμία «Σχολική Επιτροπή Νηπιαγωγείου, 
Δημοτικού Σχολείου (Σχολικού Κέντρου) και Γυμνασίου Κοινότητας 
Γαρδικίου Σουλίου». 

2. Σκοπός του Νομικού Προσώπου είναι: 

- η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- η εκτέλεση μικρών έργων για επισκευή και συντήρηση των διδα¬ 
κτηρίων. 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός της 
σχολικής μονάδος με έπιπλα και σκευή, με βιβλία για τη σχολική βι¬ 
βλιοθήκη και γενικά μ’ όλα α μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδος. 

3. Το Νομικό Πρόσωπο διοικείται από επταμελές Διοικητικό Συμ¬ 
βούλιο αποτελούμενο από: 

α) Τον εκάστοτε Πρόεδρο της Κοινότητας Γαρδικίου Σουλίου, ως 
Πρόεδρο. 

β) Τον εκάστοτε Πρόεδρο της Κοινότητοις Σκοινδάλου. 

γ) Από ένα Κοινοτικό Σύμβουλο της Κοινότητοις Γαρδικίου. 

- δ) Από ένα Κοινοτικό. Σύμβουλο της Κοινότητοις Σκοινδάλου. 

ε) Από τους εκάστοτε Δ/ντές των Νηπιαγωγείου, Δημοτικού Σχο¬ 
λείου και Γυμνασίου. 

4. Η θητεία του πρώτου Δ.Σ. του νομικού αυτού προσώπου λήγει με 
τη λήξη της παρούσας κοινοτικής περιόδου. Η θητεία των μελών του 
Δ.Σ. ακολουθεί την κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση της κοινότητοις με ποσό 50.000 δρχ. 

β) Ετήσια επιχορήγηση του κράτους. 

γ) Κάθε είδους εισφορές, δωρεές^^ήρονόμίέςΓκλήροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία. 

α. Όλη η ακίνητος περιουσία που οινήκει στο α) Γυμνάσιο Γαρδικίου, 
β) των συνενωθέντων Δημοτικών Σχολείων, σε ένα Σχολικό Κέντρο 
Σκανδάλου - Γαρδικίου (Γαρδικίου, Αγοράς Σκανδάλου, Σκανδάλου, 
Μανδροτόπου Σκανδάλου και γ) Νηπιαγωγείου Γαρδικίου. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 9 Ιουλίου 1990 
Ο Νομάρχης 

ΣΠΥΡΟΣ ΜΕΝΕΛΑΟΥ ΜΑΛΑΞΙΑΝΑΚΗΣ 

-♦- 

Αριθ. 16681 (10) 

Σύσταση στο Ν. Ιωαννίνων αμιγούς Κοινοτικής Επιχείρησης με την 
επωνυμία «Επιχείρηση Κοινότητας Δόλιανης». 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις της παρ. 3 του άρθρου 246 του Π.Δ/τος 76/85 

(Δημοτικός και Κοινοτικός Κώδικας), όπως τροποποιήθηκαν μ* τις 
διατάξεις του άρθρου 20 του Ν. 1832/89. 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ.Β'. 

3. Την απόφαση του κοινοτικού συμβουλίου Δόλιανης του Νομού Ιω- 
αννίνων αριθ. 64/1989. 

4. Το Π.Δ/γμα 250/89 που δημοσιεύθηκε στο 118 Α/10.5.89 
ΦΕΚ «Μεταβίβαση αρμοδιοτήτων του Υπουργού Εσωτερικών στους 
Νομάρχες», αποφασίζουμε: 

1. Συνιστάται στην Κοινότητα Δόλιανης του Νομού Ιωαννίνων Επι¬ 
χείρηση με την επωνυμία «Επιχείρηση κοινότητας Δόλιανης» ως ίδιο 
νομικό πρόσωπο ιδιωτικού δικαίου το οποίο διέπεται από τις διατάξεις 
των άρθρων 246 έως 253,260 και 272 του Π.Δ/τος 76/85 (Δημοτι¬ 
κός και Κοινοτικός Κώδικας), όπως τροποποιήθηκαν με τις διατάξεις 
του άρθρου 20 του Ν. 1832/89. 

2. Σκοπός της Επιχείρησης είναι: 

Η Κοινωνική και Πολιτιστική ανάπτυξη της Κοινότητας Δόλιανης 
Ιωαννίνων. 

3. Η Επιχείρηση διοικείται από πενταμελές (5) διοικητικό συμβού¬ 
λιο, που τα μέλη του ορίζονται μαζί με αναπληρωτές από το Κοινοτικό 
συμβούλιο. 

Από τα μέλη του διοικητικού συμβουλίου, τρεις (3) είναι αιρετοί εκ¬ 
πρόσωποι της Κοινότητας ένας είναι εκπρόσωπος του Δασικού Συνεται¬ 
ρισμού Δόλιανης και ένα (1) μέλος είναι δημότης ή κάτοικος της Κοινό¬ 
τητας Δόλιανης που έχει πείρα ή γνώσεις σχετικές με το αντικείμενο της 
Επιχείρησης. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης) όταν η επι¬ 
χείρηση απασχολεί περισσότερους από είκοσι εργαζόμενους. 

4. Η διάρκεια της Επιχείρησης είναι είκοσι (20) χρόνια από τη δημο¬ 
σίευση της απόφασης αυτής στην Εφημερίδα της Κυβερνήσεως. 

5. ’Εδρα της Επιχείρησης είναι η Κοινότητα Δόλιανης του Νομού Ιω- 
αννίνων. 

6. Το κεφάλαιο που διαθέτει η Κοινότητα στην Επιχείρηση είναι: 
6.300.000 δρχ. 

7. Η Κοινότητα διαθέτει στην Επιχείρηση χρηματικό ποσό 
6.300.000 δρχ. ως ποσοστό ίδιας συμμετοχής για την ολοκλήρωση 
της επένδυσης. 

8. Πόροι της Επιχείρησης είναι: τα έσοδα από την εκμετάλλευση του 
πνευματικού - Πολιτιστικού Κέντρου και γενικά την άσκηση της δρα- 
στηριότητάς της, οι πρόσοδοι από την περιουσία της, δάνεια, κληρονο¬ 
μιές, εισφορές, δωρεές και λοιπές επιχορηγήσεις. 

9. Η επιχείρηση διαλύεται: 

α) Με απόφαση του Κοινοτικού Συμβουλίου, με την απόλυτη πλιιο- 
ψηφία των μελών του και απόφαση του Νομάρχη. 

β) Όταν λήξει χωρίς να παραταθεί η διάρκεια της Επιχείρησης και 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
εκκαθαριστές που ορίζονται από το κοινοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στην Κοινότητα Δόλιανης. 

10. Η συγκρότηση η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της Επι¬ 
χείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ/τος 76/85 Δ.Κ.Κ. το Ν. 1852/89 και 
την με αριθμό 25027/9.4.84 απόφαση του Υπουργού Εσωτερικών, 
που δημοσιεύθηκε στο ΦΕΚ 244/19.4.84 τεύχος Β’. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 6 Ιουνίου 1990 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 


Αριθ. ΕΣ 18154 (Π) 

Σύσταση στο Ν. Ιωαννίνων Κοινοτικής Επιχείρησης με την επωνυμία 
«Κοινοτική Επιχείρηση Ανάπτυξης Κοινότητας Πλαγιάς». 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις της παρ. 3 του άρθρου 260 του Π.Δ/τος 323/89 
(Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ.Β'. 

3. Την απόφαση του κοινοτικού συμβουλίου Πλαγιάς του Νομού Ιω¬ 
αννίνων αριθ. 18/90 και τη συμπληρωματική αυτής 24/90. 

4. Το Π.Δ/γμα 250/89 που δημοσιεύθηκε στο 118 Α/10.8.89 
ΦΕΚ «Μεταβίβαση αρμοδιοτήτων του Υπουργού Εσωτερικών στους 
Νομάρχες», αποφασίζουμε: 

1. Συνιστάται στην Κοινότητα Πλαγιάς του Νομού Ιωαννίνων Επι¬ 
χείρηση με την επωνυμία «Κοινοτική επιχείρηση Ανάπτυξης κοινότητας 
Πλαγιάς» ως ίδιο νομικό πρόσωπο ιδιωτικού δικαίου το οποίο διέπεται 
από τις διατάξεις των άρθρων 260, 268, 270 και 274 του Π.Δ/τος 
323/89 (Δημοτικός και Κοινοτικός Κώδικας). 

2. Σκοπός της Επιχείρησης είναι: 

Η κοινωνική και πολιτιστική ανάπτυξη της Κοινότητας Πλαγιάς της 
Επαρχίας Κονίτσης του Νομού Ιωαννίνων. 

3. Η Επιχείρηση διοικείται από επταμελέ (7) διοικητικό συμβούλιο, 
που τα μέλη του ορίζονται μαζί με αναπληρωτές από το Κοινοτικό συμ¬ 
βούλιο. 

Από τα μέλη του διοικητικού συμβουλίου, δύο^(2). είναι αιρετοί εκ¬ 
πρόσωποι του Κοινοτικού Συμβουλίου Πλαγιάς ένας, είναι εκπρόσωπος 
του Πολιτιστικού συλλόγου «Η ΖΕΡΜΑ» και τα υπόλοιπα τέσσερα (4) 
μέλη είναι δημότες ή κάτοικοι της κοινότητας Πλαγιάς που έχουν πείρα 
ή γνώσεις σχετικές με το αντικείμενο της Επιχείρησης. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης) όταν η επι¬ 
χείρηση απασχολεί περισσότερους από είκοσι εργαζόμενους. 

4. Η διάρκεια της Επιχείρησης είναι τριάντα (30) χρόνια από τη δη¬ 
μοσίευση της απόφασης αυτής στην Εφημερίδα της Κυβερνήσεως. 

5. Έδρα της Επιχείρησης είναι η Κοινότητα Πλαγιάς της Επαρχίας 
Κονίτσης του Νομού Ιωαννίνων. 

6. Το κεφάλαιο που διαθέτει η Κοινότητα στην Επιχείρηση ανέρχεται 
στο ποσό του ενός εκατομμυρίου εξακοσίων χιλιάδων δρχ. 
(1.600.000). Επίσης η Κοινότητα παραχωρεί στην επιχείρηση το κτί¬ 
ριο του Πολιτιστικού Κέντρου μαζί μα το οικόπεδο. 

7. Πόροι της Επιχείρησης είναι: τα έσοδα από την εκμετάλλευση του 
ξενώνα και γενικά την άσκηση της δραστηριότητάς της, οι πρόσοδοι 
από την περιουσία της, δάνεια, κληρονομιές, εισφορές, δωρεές και λοι¬ 
πές επιχορηγήσεις. 

8. Η επιχείρηση διαλύεται: 

α) Με απόφαση του Κοινοτικού Συμβουλίου, με την απόλυτη πλειο- 
ψηφία των μελών του και απόφαση του Νομάρχη. 

β) Όταν λήξει χωρίς να παραταθεί η διάρκεια της Επιχείρησης και 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
εκκαθαριστές που ορίζονται από το κοινοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στην Κοινότητα. 

10. Η συγκρότηση η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της Επι¬ 
χείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ/τος 323/89 Δ.Κ.Κ. και την με αριθμό 
25027/9.4.84 απόφαση του Υπουργού Εσωτερικών, που δημοσιεύ¬ 
θηκε στο ΦΕΚ 244/19.4.84 τεύχος Β’, 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοαιευθεί στην Εφημερίδα της Κυβερνήσεως. 

Ιωάννινα, 6 Ιουλίου 1990 
Ο Νομάρχης 

ΕΤΑΓΓ. ΧΑΡΑΛΑΜΠΙΔΗΣ 

-Φ- 

Αριθ. Ε. 11325 (12) 

Σύσταση δημοτικού νομικού προσώπου στο Δήμο Πτολεμαΐδας με το 
όνομα «Μουσική Σχολή Δήμου Πτολεμαΐδας». 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 (ΔΚΚ). 

2. Τις διατάξεις του Π.Δ/τος 331/1983 «Μεταβίβαση αρμοδιοτή¬ 
των του Υπουργού Εσωτερικών στους Νομάρχες». 

3. Την 84/1990 απόφαση του Δημοτικού Συμβουλίου Πτολεμοίΐ- 
δας, αποφασίζουμε: 

1. Συστήνουμε δημοτικό νομικό πρόσωπο στο Δήμο Πτολεμαΐδας με 

την ονομασία «Μουσική Σχολή Δήμου Πτολεμαΐδας» υπό την άμεση 
εξάρτηση και εποπτεία του Δήμου Πτολεμαΐδας και έδρα την πόλη της 
Πτολεμαΐδας. _ 

2. Σκοπός του συνιστώμενόυ νομικού αυτού προσώπου είναι η μόρ¬ 
φωση καλλιτεχνών σε κλάδους της μουσικής και η διάδοση και καλλιέρ¬ 
γεια της μουσικής σ’ όλους τους δημότες. 

Για την επίτευξη των ανωτέρω σκοπών θα λειτουργήσουν τα παρα¬ 
κάτω τμήματα: α) Τμήμα αρμονίας, β) τμήμα πληκτών, γ) τμήμα (οδι¬ 
κής και δ) τμήμα κλασικής κιθάρας. 


3. Πόροι του νομικού προσώπου είναα: 

α) η ετήσια επιχορήγηση του δήμου ποσού 500.000 δρχ. 

β) κάθε είδους εισφορές, δωρεές, κληρονομιές, κληροδοσίες και επι¬ 
χορηγήσεις. . 

γ) εισπράξεις από τους σπουδαστές και εισπράξεις από το αντίτιμο 
των υπηρεσιών που θα παρέχονται από τη Μουσική Σχολή. 

δ) από την ίδια αυτού περιουσία και κάθε άλλη νόμιμο πρόσοδο. 

4. Το παραπάνω νομικό πρόσωπο δκκκείται από επταμελές διοικη¬ 
τικό συμβούλιο που απστελείται από τον Δήμαρχο Πτολεμαΐδας ως 
πρόεδρο, ένα δημοτικό σύμβουλο που θα οριστεί με απόφαση του Δημο¬ 
τικού Συμβουλίου, δύο εκπροσώπους των γονέων των σπουδαστών που 
εκλέγονται από τη Γ ενική Συνέλευση αυτών, ένα εκπρόσωπο των καθη¬ 
γητών της Μουσικής Σχολής, έναν εκπρόσωπο του Συλλόγου δασκά¬ 
λων και Νηπιαγωγών και έναν εκπρόσωπο της Ιατρικής Εταιρείας. 

Το Διοικητικό Συμβούλιο εκλέγει με μυστική ψηφοφορία από τα μέλη 
του τον Αντιπρόεδρο. 

Η θητεία του Διοικητικού Συμβουλίου ακολουθεί τη θητεία της δημο- 

*ρχ·ν· 

Το Νομικό πρόσωπο εκπροσωπείται στα δικαστήρια και σε κάθε 
_ αρχή από τον πρόεδρό του και <κν απουσιάζει από τον Αντιπρόεδρο. 

Η παρούσα να δημοσιευθεί με την φροντίδα της υπηρεσίας στην Εφη¬ 
μερίδα της Κυβερνήσεως. 

Κοζάνη, 6 Ιουλίου 1990 

Ο Νομάρχης 
ΛΟΥΚΑΣ ΚΑΤΣΑΡΟΣ 






ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


